CELEX: 62021TN0629
Language: bg
Date: 2021-09-29 00:00:00
Title: Дело T-629/21: Жалба, подадена на 29 септември 2021 г. — Ereğli Demir ve Çelik Fabrikaları и др./Комисия

22.11.2021   
            
            
               BG
            
            
               Официален вестник на Европейския съюз
            
            
               C 471/59
            
         
      Жалба, подадена на 29 септември 2021 г. — Ereğli Demir ve Çelik Fabrikaları и др./Комисия
      (Дело T-629/21)
      (2021/C 471/84)
      Език на производството: английски
      
         Страни
      
      
         Жалбоподатели: Ereğli Demir ve Çelik Fabrikaları TAŞ (Истанбул, Турция), İskenderun Demir ve Çelik AŞ (Паяс, Турция), Erdemir Çelik Servis Merkezi Sanayi ve Ticaret AŞ (Гебзе, Турция) (представители: J. Cornelis и F. Graafsma, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Регламент за изпълнение (ЕС) 2021/1100 на Комисията от 5 юли 2021 година за налагане на окончателно антидъмпингово мито и окончателно събиране на временното мито, наложено върху вноса на някои горещовалцовани плоски продукти от желязо, от нелегирани стомани или от други легирани стомани с произход от Турция (OВ L 238, 2021 г., стр. 32) и
               
            
                  —
               
               
                  да осъди Европейската комисия да заплати направените от жалбоподателя съдебни разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е изведено от нарушение на член 2, параграф 10, буква й) от Регламент (ЕС) 2016/1036 на Европейския парламент и на Съвета (1) поради извършеното валутно конвертиране, което не се изисквало. Освен това жалбоподателите твърдят, че са нарушени и член 2, параграф 10 и член 2, параграф 5 от Регламент (ЕС) 2016/1036, тъй като разходите не били установени въз основа на счетоводните книги на жалбоподателите.
               
            
                  2.
               
               
                  Второто основание е изведено от нарушение на член 2, параграф 10, буква й) от Регламент (ЕС) 2016/1036 и на член 2.4 от антидъмпинговото споразумение на СТО и на принципа на добра администрация, тъй като били отхвърлени корекциите на печалбите и загубите от хеджиране.
               
            
                  3.
               
               
                  Третото основание е изведено от нарушение на членове 2, параграфи 5 и 6 и на уводната част на член 2, параграф 10 от Регламент (EС) 2016/1036, тъй като били отчетени повторно някои общи и административни разходи за вътрешните продажби на Isdemir посредством Erdemir.
               
            
                  4.
               
               
                  Четвърто основание е изведено от нарушение на член 2, параграф 6 от Регламент (ЕС) 2016/1036 и на член 2.2.2 от антидъмпинговото споразумение на СТО, тъй като от общите и административни разходи били изключени печалбите и загубите от курсови разлики.
               
            
         (1)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 2016 г., стр. 21).